**395/2017.(06.06.) Sz. PKB határozat**

**- Döntés Budapest Főváros VII. kerület Erzsébetváros Önkormányzata és az Erzsébetvárosi Ingatlangazdálkodási Nonprofit Zrt. közötti feladat ellátási szerződés lényeges tartalmi elemeiről -**

**Budapest Főváros VII. kerület Erzsébetváros Önkormányzatának Pénzügyi és Kerületfejlesztési Bizottsága úgy dönt,** **hogy Budapest Főváros VII. kerület Erzsébetváros Önkormányzata szerződést köt az Erzsébetvárosi Ingatlangazdálkodási Nonprofit Zrt-vel az alábbi feladatokat ellátására, az új feladat ellátási szerződés lényegi feltételei:**

**A szerződő felek:**

* **Budapest Főváros VII. kerület Erzsébetváros Önkormányzata, mint megbízó és az Erzsébetvárosi Ingatlangazdálkodási Nonprofit Zrt. mint megbízott.**

**A szerződés tárgya:**

* **az Önkormányzat tulajdonát képező lakások, nem lakás céljára szolgáló helyiségek, egyéb ingatlanok elidegenítésével, hasznosításával kapcsolatos feladatok;**
* **az Önkormányzat vagyonkataszteréhez kapcsolódó ingatlanok analitikus nyilvántartása,**
* **az Önkormányzat tulajdonát képező lakások, nem lakás céljára szolgáló helyiségek, egyéb ingatlanok általános ellenőrzési tevékenységének ellátása,**
* **az Önkormányzat tulajdonát képező lakások, nem lakás céljára szolgáló helyiségek, egyéb ingatlanokkal összefüggő Ügyfélszolgálati Iroda működtetése.**

**A szerződés időtartama, felmondási ideje:**

* **a szerződést 2017. július 1-től határozatlan időre kötik a szerződő felek,**
* **a felmondási idő: 6 hónap.**

**A szerződés szerinti feladatellátás ellentételezése:**

* **az Erzsébetvárosi Ingatlangazdálkodási Nonprofit Zrt. az általa végzett feladatainak ellátása kapcsán havi díjra, költségeinek megtérítésére és jutalékra jogosult. A jutalék mértéke: az Önkormányzat tulajdonát képező lakások, nem lakás céljára szolgáló helyiségek, egyéb ingatlanok hasznosításával és elidegenítésével összefüggésben ténylegesen befolyt nettó bevétel 5% + ÁFA,**
* **az Önkormányzat a költségvetési rendeletében feladatellátásra elkülönített évi költségvetési előirányzat 2/12 részének megfelelő előleget biztosít az Erzsébetvárosi Ingatlangazdálkodási Nonprofit Zrt. részére a feladatellátási szerződés aláírásától számított 8 napon belül; az Erzsébetvárosi Ingatlangazdálkodási Nonprofit Zrt. az előleg összegével az előleg összegének átvételétől számított 75 napon belül köteles elszámolni,**
* **A szerződés keretösszege (havi díj, elszámolható költségek és jutalék) 2017. évre (6 hónap): bruttó 143.802 ezer forint, azaz, havonta bruttó 23.967 ezer forint.**

**Felelős: Vattamány Zsolt polgármester**

**Határidő: azonnal**

**Végrehajtásért felelős: Bencsik Mónika – irodavezető – Vagyongazdálkodási iroda**

*A fenti határozatot a Bizottság egyhangúan (7 igen, 0 nem szavazattal, 0 tartózkodással) elfogadta.*

**396/2017.(06.06.) Sz. PKB határozat**

**- Döntés a Budapest Főváros VII. kerület Erzsébetváros Önkormányzata és az Erzsébetvárosi Piacüzemeltetési Kft. közötti feladat ellátási szerződés lényeges feltételeinek elfogadásáról -**

**Budapest Főváros VII. kerület Erzsébetváros Önkormányzatának Pénzügyi és Kerületfejlesztési Bizottsága úgy dönt,** **hogy Budapest Főváros VII. kerület Önkormányzata szerződést köt az Erzsébetvárosi Piacüzemeltetési Kft.-vel - a Garay téri és Klauzál téri önkormányzati tulajdonú vásárcsarnokok üzemeltetésével kapcsolatos feladatok ellátására – az alábbi lényegi feltételekkel:**

**A szerződő felek:**

* **Budapest Főváros VII. kerület Erzsébetváros Önkormányzata mint megbízó és az Erzsébetvárosi Piacüzemeltetési Kft. mint megbízott.**

**A szerződés tárgya:**

* **az Erzsébetvárosi Piacüzemeltetési Kft. feladata az Önkormányzat tulajdonát képező piacok üzemeltetésével, a piacok helyiségeinek, elárusítóhelyeinek bérbeadásával kapcsolatos feladatok ellátása, a piacok hasznosítása,**
* **egyedi döntések alapján, külön bonyolítói szerződések alapján egyéb feladatok ellátása (pl.: vásárcsarnok területén tartandó rendezvények lebonyolítása).**

**A szerződés időtartama, felmondási ideje:**

* **a szerződést 2017. július 1-től határozatlan időre kötik a szerződő felek,**
* **a felmondási idő: 6 hónap.**

**A szerződés szerinti feladatellátás ellentételezése:**

* **az Erzsébetvárosi Piacüzemeltetési Kft. az általa végzett feladatainak ellátása kapcsán havi díjra, költségeinek megtérítésére és jutalékra jogosult. A jutalék mértéke: a befolyt bérleti, használati díjak 5%-a +ÁFA,**
* **az Önkormányzat a költségvetési rendeletében feladatellátásra elkülönített évi költségvetési előirányzat 2/12 részének megfelelő előleget biztosít az Erzsébetvárosi Piacüzemeltetési Kft. részére a feladatellátási szerződés aláírásától számított 8 napon belül; az Erzsébetvárosi Piacüzemeltetési Kft. az előleg összegével az előleg összegének átvételétől számított 75 napon belül köteles elszámolni,**
* **A szerződés keretösszege (havi díj, elszámolható költségek és jutalék) 2017. évre (6 hónap): bruttó 63.852 ezer forint, azaz, havonta bruttó 10.642 ezer forint.**

**Felelős: Vattamány Zsolt polgármester**

**Határidő: azonnal**

**Végrehajtásért felelős: Bencsik Mónika – irodavezető – Vagyongazdálkodási iroda**

*A fenti határozatot a Bizottság egyhangúan (7 igen, 0 nem szavazattal, 0 tartózkodással) elfogadta.*